Nafarroako Parlamentuko Lurralde Antolamenduko, Etxebizitzako, Paisaiako eta Proiektu Estrategikoetako Batzordeak, 2021eko ekainaren 30ean egindako bileran, honako erabaki hau onetsi zuen: “Erabakia. Horren bidez, Nafarroako Gobernua premiatzen da alokairuko etxebizitzen parke publikoa handitzera bideratutako politikak indar ditzan, sustatzaile pribatuekin egindako hitzarmenen alternatiba gisa”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Nafarroako Gobernua premiatzen du:

1. Alokairuko etxebizitzen parke publikoa handitzera bideratutako politikak indar ditzan, sustatzaile pribatuekin egindako hitzarmenen alternatiba gisa, eta, ildo horretan, Navarra Social Housing plan horren beraren bigarren fase bat bidera dezan.

2. Erraztasunak eman ditzan lurzorua azalera-eskubideko araubidean lagatzeko, betiere indarreko araudia betez eta horren ondorioz aurrekontu-izaerako eragozpenak eta zorpetzearen arloko etorkizuneko kargak sortzea saihestuz, enpresa sustatzaileek lagun dezaten alokairuko etxebizitza babestuak sustatzen eta, bide horretatik, Nafarroako Gobernuaren etxebizitza-parke publikoa handitzen”.

Iruñean, 2021eko uztailaren 1ean

Lehendakaria: Unai Hualde Iglesias